Nothnagle Cabin

Nothnagle Cabin on Yhdysvaltain vanhimpana pidetty hirsirakennus Gibbstownissa, New Jerseyssä.

Nothnagle Cabin on rakennettu vuosien 1638–1643 aikana alueella tuolloin sijainneeseen Uuden Ruotsin siirtokuntaan. Hirsimökki on lähes seitsemän metriä pitkä ja viisi metriä leveä. Se lisättiin Yhdysvaltain historiallisesti arvokkaiden rakennusten listalle vuonna 1976. Mökin rakensivat todennäköisesti suomalais- eivätkä ruotsalaisperäiset uudisasukkaat. Siihen viittaavat hirsikehikon nurkkien lohenpyrstösalvos ja tulisijan rakenne.

Lähteet

Luokka:Yhdysvaltain asuinrakennukset
Luokka:New Jerseyn rakennukset ja rakennelmat
Luokka:New Jerseyn historia
Luokka:National Register of Historic Places
Luokka:Amerikansuomalainen kulttuuri
Luokka:Suomalaisen siirtolaisuuden historia
Luokka:Uusi-Ruotsi